Deadline (TV-program)

Deadline var et norsk aktualitetsprogram som gikk på NRK2 fra 1996 til 1998. De ble i starten ledet av Tomm Kristiansen og Tor Øystein Vaaland, og deretter av Hans Erik Matre og Audgunn Oltedal. 

Om programmet
I Deadline skulle programlederen oppsummere ukas begivenheter. Ved hjelp av fire pressekolleger (blant andre Marit Christensen) skulle de sette fingeren på både det som var de mente var vesentlig og det som var mindre vesentlig i uka som hadde gått. Programmet gikk på fredagskveldene klokken 22.30 på NRK2.

Programmet huskes også for den humoristiske programposten «Upper Ten», som ble en fast post fra 1997. Her ble de personene som hadde dummet seg ut i media kåret fra 10.- til 1.-plass. Torkjell Berulfsen og Rune Gokstad stod for disse innslagene. («Upper Ten» var opprinnelig et radioprogram med Berulfsen og Knut Borge som gikk på P1).

Seertall
Programmet startet med rundt 84 000 seere, noe som ble betraktet som bra tall for NRK2.Dagbladet - Tungt og voksent (17.9.1996) «Hele 84 000 mennesker fulgte med da Kristiansen og fire journalister så tilbake på uka som gikk» Etterhvert økte det og ble liggende på mellom 100 000 og 150 000.Aftenposten Aften - Setter ukens punktum (31.10.1997, s.80) Noe som gjorde det til en av de mest sette programmene på NRK2.Journalisten - Apropos Bo (14.8.1998) «Bo Brekke var prosjektleder for NRK2-programmene Absolutt og Deadline. Både Absolutt og Deadline var blant NRK2s mest sette programmer, selv om kanskje seertall på mellom 60.000 og 120.000 ikke høres skrekkelig mye ut.»

Referanser

 Eksterne lenker 


Kategori:Norske nyhets- og aktualitetsprogrammer på TV
Kategori:TV-produksjoner på NRK
Kategori:Norske TV-produksjoner fra 1990-årene